Lav et referat af nedenstående tekst:

Tekst:
Fra 1. oktober overtager den ni-mands investorgruppe, der også stod bag opførelsen af bygningen, ejerskab og drift af First Hotel Europa, der deler adresse med Aalborg Kongres og Kultur Center. Kuno Becker-Rasmussen fortsætter som direktør. - I praksis bliver der tale om en helt udramatisk overdragelse af medarbejdere, kunder og leverandører. Jeg er glad for at kunne fortælle, at bestyrelsen har valgt at ansætte mig som direktør for hotelselskabet og som ansvarlig for at få det optimale ud af hotellets potentiale de kommende år. Investorgruppen og jeg har en fælles forståelse for, hvad der er realistisk og muligt, men deler også visionen for hotellets udvikling fremadrettet, siger Kuno Becker-Rasmussen. First Hotel Europa Aalborg fortsætter som en del af First på franchisebasis. Det vil sige, at hotellet er juridisk og økonomisk adskilt fra First-kæden, men skal samtidig videre First-kædens koncept. - Vi ser et stort potentiale i hotellet og håber, det potentiale kan udnyttes endnu bedre, nu da kommandovejene er blevet kortere og beslutningsprocesserne hurtigere. Derfor vælger vi at rykke nu, hvor markedet for hoteldrift er på vej op. Det er ambitionen, at First Hotel Europa skal være et lokalt flagskib, der som en viderebygning af det arbejde, der er gjort hidtil, kan fortsætte med at levere service og gæsteoplevelser af en meget høj standard, siger bestyrelsesformand Niels van Wyhe. First-koncernen driver 12 hoteller i Danmark. First Hotel Europa Aalborg har 168 værelser.

Referat:
Ni-mands investorgruppe overtager et af Aalborgs største hoteller.